9 лютага ў судзе Ленінскага р-на г. Магілёва прайшло судовае пасяджэнне па крымінальнай справе, узбуджанай ў адносінах да праваабаронцы Андрэя Бандарэнкі, які адбывае пакаранне ў выглядзе пазбаўлення волі ў магілёўскай турме № 4. У сувязі з працэсуальнымі недахопамі пры правядзенні папярэдняга следства, суддзя І. Ланчава прыняла рашэнне аб вяртанні матэрыялаў справы ў пракуратуру для ліквідацыі недахопаў.